OpenLLM-France/wikimedia huggingface dataset:
# Alexander Wetmore

Frank Alexander Wetmore, bet ganet d'an 18 a viz Mezheven 1886 e North Freedom, Wisconsin (Stadoù-Unanet Amerika) hag aet da Anaon d'ar 7 a viz Kerzu 1978 e Glen Echo (Maryland, SUA), a oa un evnoniour hag ur paleontologiour stadunanat.
a vo kavet e Wikimedia Commons.

## Listenn al laboused studiet gantañ
### Kerentiadoù

* C : Chloropseidae,
* M : Mesitornithidae,
* P : Parulidae.
* R : Rhinocryptidae.

### Genadoù

* A : Aphanocrex (††),
* E : Entotriccus,
* M : Mayrornis,
* N : Nycticryphes,
* P : Presbyornis,
* T : Teledromas.

### Spesadoù

* A : Aphanocrex podarces (††),
* C
    Calyptophilus tertius, Cathartes melambrotus (urubu meur), Cranioleuca dissita,
* G : Grallaria chthonia,
* N : Nesotrochis debooyi,
* Z : Zentrygon carrikeri.

## Notennoù ha daveennoù

* ↑ Ober a reer gant ar berradur Wetmore e metoù al loenoniezh.
* ↑ A-gevret gant Herbert Friedmann, Frederick Charles Lincoln, Alden Holmes Miller, James Lee Peters, Adriaan Joseph van Rossem, Josselyn Van Tyne & John Todd Zimmer.
* 1 2 3 A-gevret gant James Lee Peters.
* ↑ A-gevret gant William Henry Phelps.
# Alexander Rybak

Alexander Rybak (e belaruseg : Аляксандр Рыбак) zo ur c'haner, sonaozour, soner biolin hag aktour norvegat ganet d'an 13 a viz Mae 1986 e Minsk, e RSS Bielorusia.
Emañ o chom e Norvegia abaoe e 5 bloaz pa zivroas e dud.
Aet eo ar maout gantañ evit e ganaouenn Fairytale da vare kenstrivadeg Eurovision ar c'han 2009.
# Alexander Stubb

Cai-Göran Alexander Stubb (ganet d'ar 1añ a viz Ebrel 1968) zo ur politiker finlandat hag a zo Prezidant Finland abaoe ar 1añ a viz Meurzh 2024. Bet eo Kentañ Ministr Finland eus ar 24 a viz Mezheven 2014 betek an 29 a viz Mae 2015. Kemeret en doa perzh e dilennadeg prezidant ar republik e deroù 2024 ha trec'h e oa bet en eil tro d'an 11 a viz C'hwevrer.

## Notennoù

* ↑ "Alexander Stubb presidenttiehdokkuudesta: Lupaa harkita vakavasti, jos kokoomus pyytää" (in fi), Yle (9 Eost 2023).

## Liammoù diavaez

a vo kavet e Wikimedia Commons.
* Alexander Stubb on Twitter
# Alpeñés

Alpeñés zo ur gumun eus proviñs Teruel, en Aragon, e Spagn. An niver annezidi zo 25 (2023).
# Alpha (lizherenn)

Lizherenn gentañ al lizherenneg c’hresianek eo alpha άλφα (Α, α) hag a dalvez 1 hervez ar sistem niverenniñ gresianek.
Distaget e vez LFE [a] ken e gresianeg klasel hag e gresianeg a-vremañ.
Diorroet e oa bet diwar patrom al lizherenn fenisek aleph . War-lerc'h e oa bet diorroet ivez al lizherennoù latin ha kirillek A diwar al lizherenn c'hresianek-mañ d'he zro.

## Implijoù all

Implijet e vez alies, dreist-holl gant ar gristeniezh evit ober dave d’ar penn-kentañ, o keñveriañ gant omega hag a ra dave d’an diwezh.

## Gwelet ivez

* Lizherenneg ar gresianeg
* Treuzlizherennadur gresianek
# Alpes Cottiae

An Alpes Cottiæ a oa ur broviñs roman eus an Impalaeriezh, krouet gant Augustus war dachenn meuriad ar Segusini. E gêr-benn e oa Segusio (Susa hiziv). Ar vro etre ar Mont-Cenis ha Menez Viso a oa dindani. Cottius Marcus Julius, roue kelt-ha-ligurat ar vro, kevredet gant Roma, en doa digoret hent traoñienn Susa d'ar Romaned. Evit trugarekaat anezhañ eus e emzalc'h a-du gante e voe anvet da brefed gant Augustus hag e talc'has da ren en e rouantelezh. Roet en deus e anv d'ar broviñs. Graet e veze "Alpes Julix" anezhe a-raok.
Adalek ar bloaz 64 ez eo renet gant ur prokulator pe ur prefed eus urzh ar varc'hegerien.
E 297 e oa staget ar broviñs-se ouzh an Alpes Maritimae.
# Alpha Condé

Alpha Condé (ganet d'ar 4 a viz Meurzh 1938 e Boké) zo ur politikour gineat ha prezidant ar vro etre 2010 ha 2021.
Goude bezañ graet e studioù e Pariz (Bro-C'hall) ha labouret eno evel kelenner e tistroas da C'hinea hag e kemeras perzh e dilennadegoù 1993. Koll a reas a-enep Lansana Conté, prezidant Ginea abaoe taol-Stad 1984. Lakaat a reas e anv e dilennadegoù 1998 met harzet ha bac'het e voe d'ar 16 a viz Kerzu 1998 a-raok fin ar mouezhiañ war-zigarez e klaske distabilaat ar gouarnamant. Dieubet e voe d'an 18 a viz Mae 2001. Gounezet en deus dilennadegoù 2010 ha deuet eo da vezañ prezidant Ginea d'an 21 a viz Kerzu 2010.

## War hent an diktatorelezh

E 2011 en deus lamet ar gwir da vurutellat oberoù ar gouarnamant er c'hazetennoù. Tamallet e vez dezhañ kregiñ d'en em zerc'hel evel un diktatour.
Harzet ha diskaret eo gant un taol-stad d'ar 5 a viz Gwengolo 2021. Asinet eo er gêr, hag ar c'horonal Mamadi Doumbouya a zeu da vezañ prezidant an Treuzkemm.

## Levrioù diwar e benn

* (2010) Un Africain engagé : ce que je veux pour la Guinée. Paris : Jean Picollec. ISBN 9782864772446. OCLC 650206262.
* (en) Mohamed Saliou Camara, Thomas O'Toole, Janice E. Baker, « Condé, Alpha (1938-) », in Historical Dictionary of Guinea, Scarecrow Press, 2013 (Patrom:5vet emb.), p. 91-92 (ISBN 9780810879690).
* Guinée d'Alpha Condé ou le Soleil des incompétences, embanadur Edilivre, dastumad « Essai politique », Alpha Ibrahima Sow, 2017.
* Alfa Oumar Rafiou Barry, La Guinée au fil de ses présidents, L'Harmattan, 2020, 318 p. (ISBN 978-2-343-18509-5).
a vo kavet e Wikimedia Commons.
g • ka • kePrezidanted Ginea :
* Ahmed Sékou Touré · Louis Lansana Beavogui · Lansana Conté · Moussa Dadis Camara · Sékouba Konaté · Alpha Condé
# Alphonse

Alphonse zo un anv-badez gallek.

## Yezhoù all

Brudetoc'h eo an anv italianek ha spagnolek, Alfonso, hag an eilstumm Alonso. E brezhoneg : Alfoñs.

## Tud

* Alphonse Guérin (1816-1895), mezeg breizhat
* Alphonse de Lamartine, barzh ha politikour gall
* Alphonse Allais, skrivagner gall
* Alphonse Alley, prezidant Benin
* Alphonse Arzel, politiker breizhat
* Alphonse Capone, pe Al Capone, torfedour stadunanat
* Alphonse de Châteaubriant, skrivagner gallek
* Alphonse Daudet, skrivagner gallek
* Alphonse Juin, jeneral gall
* Alphonse Karr, skrivagner gallek

## Pennad kar

* Saint-Alphonse
# Alpes Maritimae

Alpes Maritimæ a oa ur broviñs roman, unan eus an teir froviñs a-c'haoliad war an Alpoù. Fontet eo bet e 14 kent J.-K. dindan Augustus. Cemenelum (Cimiez hiziv) e oa kêr-benn ar broviñs, a zo ur c'harter eus Nice hiziv.
# Alpette

Alpette (Alpëtte e piemonteg, La Alpete en arpitaneg) zo ur gumun eus Italia, e proviñs Torino, e rannvro Piemonte.
# Alpha Oumar Konaré

Alpha Oumar Konaré (ganet d'an 2 a viz C'hwevrer 1946) zo ur politikour malian, bet prezidant ar vro etre 1992 ha 2002.
Goude e studioù e Bamako hag e Varsovia (Pologn) ec'h eas da skolaer e Kayes ha goude-se da gelenner-lise e Markala ha Bamako. Plediñ a reas abred gant ar politikerezh hag e 1967 e voe anvet pennsekretour yaouankiz an US-RDA (Union Soudanaise-Rassemblement Démocratique Africain), strollad politikel ar prezidant Modibo Keïta. Goude taol-Stad Moussa Traoré ec'h emezelas d'ar PMT (Parti Malien du Travail), ur strollad politikel kuzh. Koulskoude e teuas da vezañ ministr e 1978, betek e dilez e 1980.
E miz Ebrel 1992 e voe dilennet da brezidant Mali (gant 69% eus ar mouezhioù en eil tro). Addilennet e voe e 1997 gant 96% eus ar mouezhioù dre ma oa boikotet an dilennadeg gant an darn vrasañ eus ar strolladoù politikel all.
Alpha Oumar Konaré zo doktor honoris causa skol-veur Breizh-Uhel.
g • ka • kePrezidanted Mali :
* Modibo Keïta · Moussa Traoré · Amadou Toumani Touré · Alpha Oumar Konaré · Amadou Toumani Touré · Dioncounda Traoré · Ibrahim Boubacar Keïta
# Alpes Poenninae

Alpes Poenninae a oa ur broviñs eus an impalaeriezh roman. Krediñ a reer e treuzas Hannibal an Alpoù dre an tu-se.
# Alpha Centauri C

Proxima Centauri eo ar steredenn dostañ da goskoriad an Heol. Anvet e vez ivez Alpha Centauri C peotramant Proxima hepken. Ur gorrez ruz eo, dezhi 11,05 magnitud splann. Evel m'en diskouez e anv emañ e Steredeg an den-march. Dre emglev e reer anezhañ, unan eus teir steredenn koskoriad Alpha Centauri, daoust ma n'o deus ar steredoniourien prouenn asur ebet (gallout a rafe bezañ ur steredenn digenvez).
Proxima Centauri a oa dizoloet e 1915 gant ar steredoniour Robert Innes pa oa rener arsellva l'observatoire de Johannesbourg en Afrika ar Su.
Abalamour d'e doster, Proxima Centauri zo bet meneget alies evel ar pal poellekañ evit ur c'hentañ beaj etresteredel.

## Pellder ha fiñv

Proxima Centauri eo steredenn dostañ an Heol abaoe 32 000 vloaz, hag e vo c'hoazh e-pad 33 000 vloaz. Goude se, ar steredenn dostañ a zeuio da vezañ Ross 248. Proxima a dostaio ar muiañ eus an Heol a-benn war-dro 26 700 vloaz hag e vo pell eus 3,11 bloavezh-gouloù. Kelc'htreiñ a ra Proxima en-dro da greiz ar c'halaksienn, etre 8,3 ha 9,5 kiloparsek dioutañ.
13 000 UA zo etre Proxima Centauri ha koskoriad Alpha Centauri (war-dro 2 000 miliards kilometr), Da lâret eo war-dro 1/20 eus an hed etre Alpha Centauri hag an Heol. Marteze emañ e kiltro en-dro d'ar c'hoskoriad-se, gant ur prantad jedet etre 500 000 vloaz ha 2 milion a vloavezhioù. Abalamour da se e vez graet Alpha Centauri C eus Proxima.
Abalamour da bellder Proxima Centauri diouzh koskoriad an daouad kreiz n'eo ket termenet mat e gelc'htro memes goude bloavezhioù enklask. Stag da vat ouzh ar c'hoskoriad-se e seblant bezañ avat rak dilec'hiaña ra an teir steredenn en un doare kenstur a-dreuz an egor.
# Alexei Dreiev

Alexei Sergeievitch Dreiev (e ruseg:Алексей Сергеевичa Дреев) a zo bet ganet d'an 30 a viz Genver 1969 e Stavropol, Rusia (Unaniezh Soviedel).
Meurc'hoarier echedoù rusian ha soviedat.
Mestr Meur eo.
2607 edo e renk Elo e miz Here 2007; 2705 e voe e renk Elo gwellañ, e miz Here 2003 hag e miz Imbril 2005.
C'hoari a ra er C'leub Echedoù Reverté Albox - Costa de Almería e Spagn. Gant e gleub e voe Kampion Spagn dre Skipailh er Rummad ag Enor e 2005.

## Liammoù diavaez

* E fichenn FIDE (e saozneg)
* E c'hoari e Chessgames (e saozneg)
* Lec'hienn Ofisiel Kleub Echedoù Reverté (e spagnoleg)
# Alexis Gourvenneg

Ur c’hasour tud eo bet Alexis Gourvenneg (1936-2007), rener SICA Kastell-Paol e Bro-Leon. Deuet eo da vezañ brudet er bloavezhioù 1960 pa’z eus bet tabut gant produkterien legumaj Bro-Leon e Montroulez. E-touez ar re o deus krouet ar SICA (Société d’Intéret Collectif Agricole) e oa ; o fal a oa lakaat ar brodukterien da chom mestr war ar gwerzh. War-lerc’h eo deuet da vezañ rener unan eus brasañ stalioù sevel moc’h Bro-C’hall : Kerjean SA. Krouet eo bet ar Brittany Ferries gantañ e 1972.

## Buhez

Ganet e oa bet e Henvig e-kichen Kastell-Paol d’an 11 a viz Genver 1936. Kaset eo bet da skol labour-douar an Nivod e Lopereg ha war-lerc’h eo bet er Skol-veur labour-douar en Angers.
Rener brezel an artichaod eo bet er bloavezh 1960. Ne felle ket ken d'ar c'hounezerien artichaod ha brikoli gwerzhañ dindan ur priz re izel. SICA Kastell-Paol a zo bet krouet e 1961 da-heul e luskadenn. D’ar poent-se e oa o ren CDJA Penn-ar-Bed (Centre Départemental des Jeunes Agriculteurs). D'an 8 a viz Mezheven 1961 e oa, gant Marsel Leon, e penn ur strollad 2000 labourer-douar en deus aloubet isprefeti Montroulez. Kaset eo bet an daou rener d’an toull-bac’h, an dra-se a lakaas 6000 labourer-douar da zeredek e kêr Montroulez d’an 22 a viz Mezheven evit goulenn o leuskel da vont.
D’an 22 a viz Du 1961 eo bet digoret marc’had war zigresk ar SICA Kastell-Paol e Kerisnel. Ouzhpenn ur gorventenn a zo bet war ar gwerzhañ pelloc’h met panevet ar SICA e vefe bet gwashoc’h c’hoazh.
E 1968 eo bet savet gant Alexis Gourvennec ur steuñv evit aesaat gwerzhañ produioù Breizh dre zienkañ Penn-ar-Bed dre grouiñ hentoù-tizh nevez (RN 12 ha RN 165) en-dro Breizh ; gwellaet e oa bet al linennoù tren hag ar pellgomz ivez. Toullañ porzh don Rosko a zo bet graet d’ar mare-se ivez ; ar porzh en deus digoret hentoù-mor nevez evit gwerzhañ produioù Breizh e Bro-Saoz. N’eo ket bet hep poan peogwir ne felle da gompagnunez ebet kas he listri da Rosko. Setu e oa bet krouet ar Brittany Ferries e 1972. 65% eus e lodennoù a oa dalc’het gant al labourerien-douar. President ar Brittany Ferries eo bet Alexis Gourvennec betek e varv e 2007 ; renet eo bet ken mat ar gompagnunez treuz dougen ken eo deuet da vezañ an hini gentañ e Bro-C’hall da gas tud ha fred :10 bag ganti ha 2 500 implijad evit ur c’hengreadur en-dro da 365 milion euro e 2008.
Etre 1979 ha 1998 e oa bet prezidant Crédit agricole Penn-ar-Bed ivez.
Marvet eo d'an 19 a viz C'hwevrer 2007 e Montroulez.
# Alexis HK

Alexis Djoshkounian, pe Alexis HK hervez e anv-micher, zo ur c'haner gall, ganet e 1974 e Versailles.
Ouzhpenn e ganaouennoù e kan re Georges Brassens.
# Alexandrine von Baden

Alexandrine von Baden (Karlsruhe, 6 Kerzu 1820 – Coburg, 20 Kerzu 1904) a oa ur briñsez alaman hag a zimezas da Ernst II von Sachsen-Coburg und Gotha, breur da Albert von Sachsen-Coburg und Gotha, priñs kenseurt Breizh-Veur.

## Levrlennadur

* (de) Sander, Harald : Das Haus Sachsen - Coburg und Gotha – 1826 bis 2001. Hannover : Neue Press, 2001 (ISBN 978-3-00-008525-3)
# Alexi

Alexi a zo un anv-badez roet d'ar baotred dreist-holl ha d'ar merc'hed a-wechoù, tenne teus Alexander hag Alexandra.

## Yezhoù all

* Alexis e galleg
# Alexis de Tocqueville

Alexis de Tocqueville :
| Alexis de Tocqueville. Eoulliverezh gant Théodore Chassériau, Kastell Versailhez, 1850. ||
| Ganedigezh | 29 a viz gouere 1805 |
| Marv | 16 a viz ebrel 1856 |
| Anv ganedigezh | Alexis-Charles-Henri Clérel de Tocqueville |
| Bro | Frañs |
| Familh ||
| Tad | Hervé Clérel de Tocqueville |
| Mamm | Louise Le Peletier de Rosanbo |
| Breuder | Hippolyte Clérel de Tocqueville, Édouard de Tocqueville |
| Gwreg | Mary Mottley Tocqueville |
| Oberennoù pennañ ||
| Diwar-benn an Demokratelezh en Amerika, Ar Renad Kozh hag an Dispac'h ||
Alexis-Charles-Henri Clérel, beskont a dTocqueville (29 a viz gouere 1805 e Pariz – 16 a viz ebrel 1859 e Cannes), lesanvet alies Alexis de Tocqueville, a oa un diplomat, ur prederour ha skiantour ar politikerezh, hag un istorour eus ar vrientinelezh c’hall. Brudet eo ar vuiañ evit e oberennoù Diwar-benn an Demokratelezh en Amerika (daou damm, embannet evit ar wech kentañ e 1835 ha 1840) hag Ar Renad Kozh hag an Dispac'h (1856). Enno, studial a ra stad sokial tud ar kevredigezhioù kornog hag o liammadennoù e-keñver an ekonomiezh hag ar gouarnamant. Diwar-benn an Demokratelezh en Amerika a oa bet embannet war-lerc'h e veajoù er Stadoù-Unanet, ha chom a ra un oberenn pouezus ar sosiologiezh hag ar skiantoù politikerezh.
Kemeret en deus prezh ivez e buhez politikerezh Bro-C'hall, e-pad Monarkiezh Gouere d’ar c’hentañ (1830 – 1848), hag e-pad an Eil Republik (1849 – 1851) goude-se. Dilezel a reas ar vuhez bolitikerezh war-lerc'h m’en deus miret Napoleon III e c’halloud, d’an 2 a viz kerzu 1851, ha kregiñ a reas neuze gant e oberenn Ar Renad Kozh hag an Dispac'h. Krediñ a rae ne oa ket an Dispac’h un torridigezh, met kentoc’h buanadur ur prosesus komañset e-kerzh ar Renad Kozh. En em soñjet eo war e bouezusted evit kenderc’hel arnevesadur ha kreizennadur ar gouarnamant Gall.

## Oberennoù

* Diwar-benn an toulloù-bac'h er Stadoù-Unanet ha penaos emañ kont e Frañs (1833) ;
* Diwar-benn an Demokratelezh en Amerika (1835) ;
* 15 Devezh er Gouelec'h (1840) ;
* Ar Renad Kozh hag an Dispac'h (1856) ;
* Eñvorennoù.

## Plas er politikerezh a-vremañ

Brudet ha meulet int c’hoazh e oberennoù pennañ. E-pad ar bloavezh skol 2019-2020, Diwar-benn an Demokratelezh en Amerika a oa unan eus an tri levr dibabet diwar dem “An Demokratelezh” evit ar c’hlasoù ragaozañ skiantel, e-kichen Ar Varc’heien ha Bodadeg ar Maouezed, gant Aristofanes, hag An Irienn a-enep Amerika, gant Philip Roth.

## Sellout ouzh

* Roll ar brederourien c'halleg
# Alexandrine Prusia

Alexandrine Prusia, pe Alexandrine von Preußen en alamaneg, zo anv meur a briñsez eus Prusia:
* Alexandrine von Preußen (1803–1892), Dugez Veur Mecklenburg-[Schwerin]
* Alexandrine von Preußen (1842–1906), Dugez Mecklenburg-[Schwerin]
* Alexandrine von Preußen (1915–1980), merc'h henañ Wilhelm Prusia
# Alexandrine Prusia (1803–1892)

Alexandrine Prusia, pe Alexandrine von Preußen (1803–1892), a oa Dugez Veur Mecklenburg-[Schwerin].
Merc'h e oa da Friedrich Wilhelm III, roue Prusia, ha d'e bried Luise Mecklenburg-Strelitz. C'hoar e oa eta da Friedrich Wilhelm IV ha da Wilhelm Iañ, impalaer Alamagn .
En 1822 e timezas da Paul Friedrich von Mecklembourg-Schwerin (1800-1842) ha tri bugel o doe:
* Friedrich Franz (1823-1883)
* Louise (1824-1859)
** a zimezas d'ar priñs Hugo von Windisch-Grätz (1823-1904)
* Wilhelm (1827-1879) a zimezas en 1865 d'e geniterv Alexandrine von Preußen (1842-1892), merc'h da Albrecht von Preußen (1809-1872) ha da Marianne van Oranje-Nassau.

## Levrlennadur

* Généalogie des rois et des princes, gant Jena-Charles Volkmann, Jean-Paul Gisserot (1998)
# Alexandru Ioan Cuza

Alexandru Ioan Cuza (distaget [alekˈsandru iˈo̯aŋ ˈkuza]), pe Alexandru Ioan Iañ (20 Meurzh 1820 – 15 Mae 1873) eo ar priñs kentañ a renas war Priñselezhioù Roumania pa voe dilennet e penn priñselezh Moldavia d'ar 5 a viz Genver 1859 hag e penn priñselezh Valakia d'ar 24 a viz Genver 1859. Evel-se e voe unanet an div stadig. Da-heul e anvadur e penn an div briñselezh e roas lañs da bolitikerezhioù evit modernaat ar gevredigezh hag aozadur ar gouarnamant.
Evel penn an div briñselezh e klaskas lakaat an Impalaeriezh otoman da anavezout unvaniezh Moldavia ha Valakia ha klask a reas ivez unvaniñ an div stad d'ober ur vro hepken. E 1862 e voe kemeret gant an div briñselezh an anv nevez Priñselezhioù Unanet Roumania, gant ur gêr-benn (Bukarest), ur parlamant hag ur gouarnamant hepken.
A-enep politikerezhioù Alexandru Ioan Cuza e savas kalz a dud, anezho mirourien pe er c'hontrol frankizourien. D'an 22 a viz C'hwevrer 1866 e rankas dilezel e garg ha kuitaat ar vro. Tremen a reas ar peurrest eus e vuhez en harlu e Pariz, Vienna ha Wiesbaden, asambles gant e wreg hag e zaou vab. Mervel a reas e Heidelberg e 1873.
# Alexis Valdés

Alexis Valdés zo un aktour kuban, kaner, ha primganer, ha fentigeller kuban.
Goude bout aktour e Kuba e-pad 10 vloaz eo bet o chom e Spagn er bloavezhioù 1990, ma labouras en abadennoù skinwel evel El club de la comedia. En 2005 e savas e film kentañ, Un rey en La Habana. O chom e Miami ha betek kerzu 2012 edo o kinnig un abadenn skinwel spagnolek fentigellat anvet "Esta noche tonight" ma tegemere arzourien ha kanerien broioù spagnolek ar Mor Karib (Kuba, Kolombia,...) evel Oscar D'León, La India, pe Aymée Nuviola.

## Liammoù diavaez

* El show de Alexis Valdés, en 2014
# Castelserás

Castelserás zo ur gumun eus proviñs Teruel, en Aragon, e Spagn. An niver annezidi zo 795 (2023).
# Castelsilano

Castelsilano zo ur gumun italian e proviñs Crotone, e Calabria.
# Casteltermini

Casteltermini zo ur gumun e proviñs Agrigento, e Sikilia.
# Castelseprio

Castelseprio zo ur gumun en Italia, e proviñs Varese e Lombardia.
# Castelspina

Castelspina zo ur gumun en Italia, e Piemonte, e proviñs Alessandria.
# Castelsantangelo sul Nera

Castelsantangelo sul Nera zo ur gêr eus Italia e proviñs Macerata e rannvro ar Marche, e- kreiz Italia.
# Castelsardo

Castelsardo zo ur gumun e proviñs Sassari en enez Sardigna.
# Castelveccana

Castelveccana zo ur gumun en Italia, e proviñs Varese e Lombardia.
# Castelraimondo

Castelraimondo zo ur gêr eus Italia e proviñs Macerata e rannvro ar Marche, e kreiz Italia.
# Castelsaraceno

a vo kavet e Wikimedia Commons.
Castelsaraceno zo ur gumun en Italia, e proviñs Potenza, e Basilicata.

## Gwelet ivez

* Castèlsarrasin (Tarn-et-Garonne)
# Belmontejo

Belmontejo zo ur gumun eus Proviñs Cuenca e Spagn.
# Belo Horizonte

Belo Horizonte (distaget er vro: [ˌbɛloɾiˈzõtʃi), ar pezh a dalvez kement ha dremmwel kaer, eo kêr-benn ha kêr vrasañ stad Minas Gerais e Brazil. E 2010 e oa 2,475,440 a dud o vevañ enni, ar pezh a ra eo ar c'hwec'hvet pobletañ kêr e Brazil. Er veurgêr avat ez eus 5,497,922 a annezidi, ma'z eo trede brasañ meurgêr ar vro war-lerc'h re São Paulo ha Rio de Janeiro.

## Liammoù diavaez

a vo kavet e Wikimedia Commons.
* (pt) Lec'hienn ofisiel kêr
# Belouizdad

Belouizdad a zo ur gumun eus Wilaya Aljer, en Alje. Anvet e oa Belcourt da vare aloubadeg ar gêriadenn gant ar C'hallaoued hag anvet Hamma Annassers war-lerc'h an dispac'h. Dont a reas da vezañ anavezet Belouizdad diwar anv un den, Mohamed Belouizdad, hag a stourme a-enep jahinierezh ha marvelezh tud an FLN. Savet eo bet Belcourt war ur blaenenn gwazheg eus Alje. Dont a ra an anv « Belcourt » diwar an den kentañ en deus savet savadurioù war ar blaenenn-se. Tro-dro 3 km eus kreiz-kêr Alje eo lec'hiet ( treuzet eo gant hent tro Norzh Alger).

### Istor

1960: manifestadeg an 11 a viz Gwengolo.
1988: tarzhañ a ra un emgann etre ar servijou publik hag an annezidi.

### Ekonomiezh

Ar gumun Belouizdad n'eo ket ur gumun industriel, ober a reont o c'henwerzh diwar koñversioù bihan. Koulskoude ez eus un neubeut usinoù enni.

### Termenadurioù

O.S. : Organisation Spéciale, un aozadur hag a rae war-dro dastum arc'hant evit prenañ armoù ha stummañ tud d’en em gannañ. Penn kentañ an FLN eo. Meret eo bet gant Mohammed Belouizdad ha Hocine Aït Ahmed. Savet eo bet e 1947 ha serret e 1950 gant an arme c’hall. Kondaonet e voe tud eus an O.S evit gwall-daolioù a-enep an arme c’hall. O.A.S. : an dud a stourme da virout Bro-Aljeria er Frañs. Aet zo kalz anezho da ober ar Front National. Langis : ur c'hleñved hag a douch dre vras ar skevent. A.N.P. : arme Bro-Aljeria a-vremañ, e galleg “Armée Nationale Populaire”. Harluet: rediet da skarzhañ kuit eus ur gêr, ur vro ha da vont d’ul lec’h all da chom.

### Gwelet ivez

* Mohamed Belouizdad
# Belorado

Belorado zo ur gumun e Spagn, e proviñs Burgos.
# Belos

Belos zo anv meur a zen e mojennoù Hellaz kozh :
* Belos (Egipt), roue Egipt,
* Belos (Tir), roue Tir, tad da Bygmalion, roue Tir war e lerc'h, (hag a c'hallfe bezañ ar memes den evel ar roue istorel Pygmalion, ha da z-Didon, rouanez Kartada.
# Belouga

Belouga :
| Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Cetacea |
| Kerentiad : | Monodontidae |
| Genad : | Delphinapterus |
| Anv skiantel ||
| Delphinapterus leucas Pallas, 1776 ||
| D'ar vevoniezh e tenn ar pennad-mañ. ||
Ar belouga (Delphinapterus leucas) a zo ur morvil dantek. En hevelep kerentiad hag an narwal emañ hag ar spesad nemetañ eo er genad Delphinapterus.

## Liammoù diavaez

a vo kavet e Wikimedia Commons.
# Belmopan

Belmopan eo kêr-benn Belize, en Amerika ar C'hreiz. 20,000 den a oa o chom enni e 2009. Ur gêr nevez eo bet savet adalek 1961 evit kemer lec'h Belize City, a oa ar gêr-benn gozh, bet drastet gant ur gorventenn.

## Liamm diavaez

* Peseurt amzer a ra en Belmopán
a vo kavet e Wikimedia Commons.
# Belo Vale

Belo Vale zo ur gumun eus Brazil, e Minas Gerais, 365 km2 dindani.
E 2010 e oa 7.536 o chom enni. En-dro dezhi emañ kumunioù Bonfim, Brumadinho, Congonhas, Moeda, Ouro Preto, Piedade dos Gerais ha Jeceaba.
Daoust ma vez tennet houarn eus an douar ivez eo al labour-douar a ro o bevañs d'an dud, ha brudet eo an Tangerina Pocan.

## Karterioù

Salgado, Laranjeiras, Roças Novas, Costas, Pintos, Santana, Lajes, Curral Moreira, Chácara, Moreira, Posse, João Alves, Noiva do Cordeiro, Chacrinha, Pedra, Troia, Arrojado, Palmital, Boa Morte ha Barra Nova.
Brudet eo bet Noiva do Cordeiro e 2014 war zigarez eo ur gêriadenn dalc'het gant ar maouezed.

## Touristerezh

Gweladennet e vez ar Fazenda Boa Esperança, ha Mirdi ar Sklavelezh (Museu do Escravo), an hini nemetañ e Brazil.

## Liammoù diavaez

* http://www.dailymail.co.uk/news/article-2735435/Town-Brazil-entirely-women-appeal-bachelors-willing-live-female-rules.html
* http://www.20minutes.fr/insolite/1433783-20140828-bresil-village-femmes-cherche-hommes-celibataires